“அழிந்து ஒழிந்து போனது;” “அழிந்தொழிந்து போக நேரம் வந்துவிட்டதா?” என்பவை வழக்கு மொழிகள். அழிதல், அழிந்துபடுவதும், அழிந்ததற்குச் சான்று இருப்பதும் ஆகும். ஒழிதல், அழிந்ததன் தடமும் இல்லாமல் மறைந்து போவதாம். வெள்ளை – வெளுத்த வேட்டி சட்டை சொள்ளை – வெளுத்த துண்டு ‘ஆடைபாதி ஆள் பாதி’ என்பது பழமொழி. மேலாடையின்றி அவை புகுந்தால் மதியார் என்பதொரு வழக்கம் உண்டு. ஆதலால் வெள்ளை என்பது வெளுத்த வேட்டியையும் வேண்டுமானால் சட்டையையும் குறித்து வந்தது. உடுப்பவை இரண்டே என்னும் வழக்கமிருந்த நாளில் வேட்டி, மேலாடை என இரண்டே ஆடவர் உடையாம். சொள்ளை- துண்டு; மெல்லிது, சிறிது என்னும் பொருளது. ‘சுள்’ என்பது.